100 1773. 



Corpus magnitudine aliquanto Alcam Tordam excedit. 



Rostrum capite brevius, rectum, oblongum, validum, 

 compressiusculum , rufo-fuscum, mandibulis aequalibus, 

 superiore convexiuscula, versus apicem incurva, acumi- 

 nata; sulcus rectus a fronte in marginem inferiorem ductus 

 et ante apicem desinens; inferiore obtusa. Nares linea- 

 res in sulco, vix conspicuae. 



Caput magnum, oblongum; crista atra, nitens, oc- 

 cupans frontem et supercilia usque ad aures, sed non pi- 

 leum, ex pennis angustissimis atro-nitentibus, suberectis; flava, 

 in fronte unita, mox dividitur in binas, pone oculos usque 

 ad nucham deflexas, ex pennis angustissimis flavo-sulphu- 

 reis, apicibus hinc inde atris. 



Corpus totum supra coeruleo-nigrum, subtus albo 

 sericeum, in quibusdam in pectore macula informis nigro- 

 fusca. 



Collum seu cervix et iugulum fusca. 



Cauda cuneata e rectricibus laxe pinnatis atris, ri- 

 gidis, setosis, quarum duae mediae longissimae, reliquae 

 sensim ad latera decrescunt. 



Alae pinniformes angulatae, trium articulorum, pennis 

 squamas imitantibus tectae, fusco-coerulescentes, margine 

 postico s. imo albae. 



Pedes compedes, tetradactyli, palmati, flavescentes, di- 

 gitis omnibus anticis, interiore s. pollice minimo, membrana 

 cincto: digito tertio interiore, membrana laterali aucto. Ta- 

 lus tuberculatus, membrana scabriuscula tectus, in extremi- 

 tate plantae postica. Ungues modici, rectiusculi, obtusi 

 sphacelati. 



Mensurae. 



Ab apice rostri ad uropygium 23 unc. 



» » » in unguem digiti medii 27 » 



Alarum articulus interior 4 » 



» » medius 3 » 



